Sphaenognathus (Sphaenognathinus) kolbei

Sphaenognathus kolbei er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En nokså stor (opptil 33  millimeter), nokså bred, blankt mørkbrun hjortebille. Hannen har forstørrede kjever, hos denne arten er de middels lange og knivformede, sagtakkede på innersiden. Hode og pronotum er hårete på sidene, hårene lange, gule og ullaktige, undersiden er også tett hårete. Et påfallende trekk er at hannene har fire fasettøyne. Hodet er firkantet med markerte "hjørner". Pronotum er bredt klokkeformet sett ovenfra. Dekkvingene er nokså jevnbrede med litt ujevn, læraktig overflate. Beina er nokså lange og tynne, med ganske korte, butte torner på leggene. Hunnen er kortere og bredere enn hannen, mindre hårete, kjevene brede, fargen er mørkere.

Levevis 
Larvene utvikler seg nede i bakken i humus-rik jord.

Utbredelse 
Arten er kjent fra Ecuador.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Chiasognathini
 Slekten Sphaenognathus Buquet, 1838 – 30 arter
 Underslekten Sphaenognathinus Chalueau & Brochier, 1993
 Sphaenognathus kolbei (Kriesche, 1917)

Kilder 
 Oversikt over artene
 Generic Guide to New World Scarabid Beetles – Sphaenognathus

Eksterne lenker 
 Lucanidae du Monde - Sphaenognathus kolbei 
 Coleoptera-Atlas - Sphaenognathus kolbei 
 Generic Guide to New World Scarab Beetles - Sphaenognathus kolbei 
 
 

Hjortebiller
Biller formelt beskrevet i 1917
Dyr formelt beskrevet av Rudolf Kriesche
Ecuadors insekter